Эдилова Мариям Миталиповна
Эдилова Мариям Миталиповна (19. 3. 1951ж. т., Талас обл., Ленинполь району, Ленинполь айылы) - философ, философия илимдин доктору (2001), проф. (2009). Жалал-Абаддагы A. С. Пушкин атындагы педагогика окуу жайын (1969), КМУну (1974) бүтүргөн.
 
Кыргыз Советтик Энциклопедиясынын Башкы редакциясында редакция башчысы (1975-82), КМУнун Философия кафедрасына караштуу Социологиялык лабораториясында улук инженер (1982-2000), КУУда проф. (2000-10), Эл аралык Ата түрк-Ала-Тоо университетинин проректору (2010-14), 2014-жылдан аталган университеттин ректорунун кеңешчиси. Үч монографиянын, бир окуу китебинин, бир окуу-методикалык китептин, 70тен ашык илимий-макалалардын автору.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Инсандар